Kamu bisa jelasin ke aku soal Seni bina Sudan-Sahel dalam bahasa melayu?

Seni bina Sudan-Sahel (juga dikenali sebagai gaya Sudan dan style-Soudanais Perancis) meliputi beberapa gaya seni bina orang Islam di Sahel dan kawasan padang rumput Sudan Afrika Barat, di selatan gurun Sahara tetapi di atas kawasan hutan di pesisiran pantai. Gaya ini bercirikan penggunaan bata mentah dan plaster adob, dengan didokong alang kayu yang menganjur ke luar dinding bagi bangunan-bangunan besar seperti masjid atau istana. Alang-alang besar ini juga digunakan sebagai perancah bagi kerja-kerja penambahbaikan yang lazimnya dilakukan penduduk tempatan. Contoh terawal gaya Sudan-Sahel berkemungkinan besar timbul dari Jenné-Jeno pada lingkungan tahun 250 SM, di mana terdapat kesan binaan bata mentah di rantau itu.

Perbezaan antara gaya Savanah dan Sahel

Seni bina tanah zon Sahel berlainan daripada gaya bangunan savanah yang berjiranannya dengannya. Peladang savanah "Sudan tua" membina kawasan kediaman daripada beberapa rumah beratap kon. Di zon ini pula, gaya tipikalnya ialah bangunan berbentuk kiub yang mempunyai atap berteres. Bangunan-bangunan ini memberi ciri tersendiri kepada kampung dan kota yang terbina padat. Bangunan-bangunan besar seperti masjid dan rumah-rumah kediaman dapat dilihat dengan jelas dari jauh. Bangunan-bangunan yang  ini menjadi mercu tanda di tanah rata dang menggambarkakan satu masyarakat kompleks petani, tukang dan saudagar yang mempunyai kelas atasan agama dan politik.